Source: https://m.luju.ro/somatie-catre-csm-si-iccj-denuntati-porcaria-unjr-solicita-revocarea-declaratiei-comune-prin-care-csm-si-inalta-curte-s-au-angajat-sa-lupte-impotriva-coruptiei-semnarea-de-catre-csm-si-iccj-a-unui-angajament-de-lupta-in-comun-cu-reprezentantii-ministerulu
Timestamp: 2020-08-13 20:03:39+00:00

Document:
SOMATIE CATRE CSM SI ICCJ: DENUNTATI PORCARIA – UNJR solicita revocarea “declaratiei comune” prin care CSM si Inalta Curte s-au angajat sa lupte impotriva coruptiei: “Semnarea de catre CSM si ICCJ a unui angajament de 'lupta' in comun cu reprezentantii Ministerului Public da o lovitura grea independentei justitiei... Orice persoana acuzata de coruptie isi poate pierde increderea ca ii sunt asigurate garantiile unui proces echitabil, cata vreme CSM si ICCJ sunt angajate intr-o lupta cu acuzarea” SOMATIE CATRE CSM SI ICCJ: DENUNTATI PORCARIA – UNJR solicita revocarea “declaratiei comune” prin care CSM si Inalta Curte s-au angajat sa lupte impotriva coruptiei: “Semnarea de catre CSM si ICCJ a unui angajament de 'lupta' in comun cu reprezentantii Mi
Iata reactia UNJR:
“UNJR solicita CSM si ICCJ sa revoce declaratia asumata in comun cu Parchetul General si sa afirme independenta judecatorilor inclusiv in raporturile cu procurorii
In urma 'declaratiei comune' semnata de Consiliul Superior al Magistraturii, Inalta Curte de Casatie si Justititie si Ministerul Public, prin care cele trei institutii ale autoritatii judecatoresti, cu functii distincte in administrarea justitiei, si-au asumat in comun 'angajamentul sistemului judiciar roman de continuare si intensificare a eforturilor de lupta impotriva coruptiei prin toate mijloacele legale', declaratie care contravine rolului constitutional al judecatorilor si incalca garantiile constitutionale ale unui proces echitabil, Uniunea Nationala a Judecatorilor din Romania emite urmatoarea pozitie:
Semnarea unui 'angajament comun' judecatori-procurori a condus la amestecarea in ochii opiniei publice a celor doua functii, cea de acuzare, pe de-o parte, si cea de judecata, pe de alta parte, cu consecinte directe asupra aparentei de independenta a justitiei si implicit a increderii cetatenilor in aceasta.
In timp ce justitia 'se infaptuieste in numele legii', 'este unica, impartiala si egala pentru toti' si este realizata prin ICCJ si celelalte instante judecatoresti, rolul constitutional al Ministerului Public este de a 'reprezenta interesele generale ale societatii' si de a apara 'ordinea de drept, precum si drepturile si libertatile cetatenilor'.
Diferenta constitutionala dintre judecatori si procurori reiese si din statutul constitutional al acestora. In timp ce 'judecatorii sunt independenti si se supun numai legii', procurorii 'isi desfasoara activitatea potrivit principiului legalitatii, al impartialitatii si al controlului ierarhic, sub autoritatea ministrului justitiei'.
UNJR se alatura, astfel, Asociatiei Magistratilor din Romania si condamna modul in care, fara consultarea judecatorilor, Consiliul Superior al Magistraturii isi exprima in mod 'ferm', alaturi de Parchetul General, 'angajamentul sistemului judiciar roman de continuare si intensificare a eforturilor de lupta impotriva coruptiei prin toate mijloacele legale'.
Semnarea de catre CSM si ICCJ a unui angajament de 'lupta' in comun cu reprezentantii Ministerului Public da o lovitura grea independentei justitiei, prin afectarea aparentei de impartialitate a judecatorilor chemati sa judece inclusiv dosare de coruptie.
In urma acestei declaratii comune, orice persoana acuzata de coruptie de catre procurori isi poate pierde increderea ca ii sunt asigurate garantiile unui proces echitabil, cata vreme CSM – 'garantul independentei justitiei' – si ICCJ – care infaptuieste justitia – sunt angajate intr-o lupta de aceeasi parte cu acuzarea.
Acest angajament a fost perceput deja in spatiul public ca un parteneriat al instantelor cu parchetele, fapt ce incalca grav una dintre garantiile unui proces echitabil ce reiese implicit din Conventia Europeana a Drepturilor Omului, potrivit careia: 'Justitia nu trebuie doar infaptuita, ci trebuie sa si apara ca atare – justice must not only be done but seen to be done'.
Rolul judecatorilor este sa judece in mod impartial, 'fara ura si partinire', indiferent care este obiectul dosarului aflat in fata lor, indiferent de calitatea partilor si acuzatiile ce li se aduc de catre procurori.
UNJR reaminteste membrilor Consiliului Superior ai Magistraturii ca, potrivit legii, raspund in fata judecatorilor si procurorilor pentru activitatea desfasurata in exercitarea mandatului si de aceea, cu atat mai mult, cand vorbesc sau angajeaza institutia in numele intregului sistem judiciar, trebuie sa o faca dupa consultare cu cei care i-au ales si in limitele mandatului pe care l-au primit si pe care legea il permite.
'Justitia trebuie sa aiba ca si preocupare esentiala protectia, promovarea si garantarea tuturor drepturilor si libertatilor cetatenesti.
In exercitiul functiilor lor, judecatorii si procurorii trebuie sa fie si sa apara independenti unii de ceilalti, conform rolului ce revine fiecaruia.'
In acelasi spirit, al asigurarii independentei functiei de judecator fata de cea de procuror, presedintii tribunalelor si ai curtilor de apel si-au asumat Rezolutia de la Constanta, din data de 29 mai 2017, prin care au solicitat 'consolidarea statutului judecatorilor prin separarea imediata a atributiilor Consiliului Superior al Magistraturii referitoare la cariera judecatorilor si procurorilor, intrucat recunoasterea acestei garantii ar conduce la o consolidare a independentei judecatorilor, singurii care infaptuiesc justitia'.
Solicitam in consecinta CSM si ICCJ denuntarea de indata a acelei declaratii comune cu Parchetul General si punerea in discutie separat a unei eventuale declaratii care sa fie conforma competentelor ce revin fiecareia dintre cele trei autoritati”.
*Cititi aici reactia Asociatiei Magistratilor din Romania la “Declaratia comuna” CSM-ICCJ-PICCJ
# DODI 23 August 2017 13:22 +12
Credeți că niște personaje fără coloană vertebrală, fără bun simț și care au dovedit un profesionalism îndoielnic, vor avea finalmente demnitate, onoare și vor da curs acestei solicitări de a-și retrage semnăturile de pe nou act tip sistem? Slabe speranțe cu trepădușii zdeanță și ghena. Nici măcar nu sperăm. Singura soluție ar fi revocarea semnatarilor.
# Dox 23 August 2017 13:42 +3
Oare de ce seamănă atât de mult acest anagajament cu cele transmise de grupurile de oameni ai muncii"conducătorului iubit", angajamente prin care se obligau să facă totul etc? Dumnezeule, chiar nu s-a schimbat nimic în mentalitatea noastră?
# coco 23 August 2017 14:04 +1
Bravo UNJR!!!!!
# coco 23 August 2017 14:05 +1
Semnatarii declaratiei trebuie demisi din magistratura!
# Dorina 23 August 2017 14:21 +2
Pai da, sa fie demisi toți cei care au semnat. Și sa fie demisi și toți cei care nu vor răspundere să plătească dacă judeca și condamna pe nedrept si greșit. Adică nu vad care e problema???? Din moment ce pretinzi ca faci justiție ești drept și aplici legea asa cum trebuie, legal si conform constituției bineinteles în conformitate și cu drepturile și libertățile tuturor oamenilor nu vad de ce îți este frica și nu accepți răspunderea faptelor și judecăților tale??? Te știi cu ceva în neregula??! Știi ca acuzi și judeci nedrept? Știi ca nu mai poți lua șpagă? Știi ca nu mai poți face smecherii? Avem nevoie de normalitate . STOP MAFIEI DIN JUSTIȚIE.
# MIRA 25 August 2017 12:33 0
De acord cu Coco.Cele 2 tovarase trebuie excluse de urgenta din magistratura. Nu s-au multumit sa-si dea pe fata tovarasia cu institutiile mafioto-securisto-neocomuniste/neonaziste dar au mai avut si tupeul sa se dezica repede-repede, de un judecator ,membru al CSM care si-a pemis o parere proprie deci, independenta. De aceea trebuie trecuta neaparat inspectia judiciara la MJ si infiintarea unui parchet special pentru judecatori si procurori .Inspectia judiciara de acum, subordonata CSM nu va indrazni niciodata sa se autosesizeze.Si-apoi cine sa le judece ?Judecatorii ale caror sefe sunt?

References: CSM 
 CSM 
 CSM 
 ICCJ 
 CSM 
 ICCJ 
 CSM 
 CSM 
 CSM 
 ICCJ 
 CSM 
 ICCJ 
 ICCJ 
 CSM 
 ICCJ 
 CSM 
 ICCJ 
 CSM 
 ICCJ 
 CSM 
 CSM